પોલીસની અમુક શંકાશીલ વર્તણૂકને કારણે અમે ફરીથી પોલીસ પાસે CCTV કૅમેરાના ફુટેજ બતાવવા કહ્યું હતું એમ જણાવતાં તુષાર નાગડાએ કહ્યું હતું કે ‘અમારી માગણીનો પોલીસે CCTV કૅમેરા બંધ છે એમ કહીને ઇનકાર કરી દીધો હતો. અમે જ્યારે ડ્રન્કન ડ્રાઇવિંગનો કેસ છે કે નહીં એ જોવા માટે પોલીસ પાસે અક્ષયનો મેડિકલ રિપોર્ટ માગ્યો તો પોલીસે એ રિપોર્ટ ત્રણ-ચાર મહિના પછી આવશે એમ કહીને વાતને ઉડાડી દીધી હતી. એથી અમને આખા બનાવમાં એક સરકારી અધિકારીના પુત્રને બચાવવા પોલીસ અમને મિસગાઇડ કરી રહી હોય એવી શંકા જાગી છે. અમે એના માટે હવે મુંબઈના પોલીસ-કમિશનરને ફરિયાદ કરવાના છીએ.’